**Ministru kabineta noteikumu projekta “Kārtība, kādā piemērojama samazinātā patentmaksa fiziskās personas saimnieciskajai darbībai noteiktā profesijā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm | Noteikumu projekts izstrādāts, lai noteiktu samazinātās patentmaksas piemērošanas kārtību fiziskās personas saimnieciskajai darbībai noteiktā profesijā. Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Kārtība, kādā piemērojama samazinātā patentmaksa fiziskās personas saimnieciskajai darbībai noteiktā profesijā” (turpmāk – Noteikumu projekts) izstrādāts atbilstoši Saeimas 2020.gada 27.novembrī pieņemtā likumprojekta “Grozījumi likumā “Par iedzīvotāju ienākuma nodokli” (turpmāk – Likums) 11.10 panta desmitajā daļā ietvertajam deleģējumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 1. janvārī stājas spēkā Likuma grozījumi, kas paredz, ka no 2021. gada 1. janvāra tiek saglabātas tikai samazinātās patentmaksas, kuru maksātāji var būt personas, kurām piešķirta vecuma pensija, un personas ar 1. vai 2.grupas invaliditāti. Saskaņā ar šī Likuma 11.10 panta desmito daļu kārtību, kādā reģistrē samazinātās patentmaksas maksātāju, maksā samazināto patentmaksu, kā arī detalizētas saimnieciskās darbības jomas profesijas, par kurām maksā samazināto patentmaksu, nosaka Ministru kabinets.  Lai nodrošinātu minētā Likuma 11.10 panta desmito daļas piemērošanu, nepieciešams izstrādāt Ministru kabineta noteikumu projektu, kurā tiktu noteikta kārtība kādā piemēro tikai samazināto patentmaksu fiziskās personas saimnieciskajai darbībai noteiktās profesijās.  Noteikumu projekta 1. pielikumā ir iekļautas darbības jomas par kurām maksā samazināto patentmaksu (9,00 euro apmērā uz sešiem kalendārajiem mēnešiem vai 17,00 euro apmērā uz vienu kalendāro gadu).  Fiziska persona, kura vēlas iegādāties samazināto patentmaksu aizpilda šo Noteikumu projekta 2.pielikumā norādīto iesniegumu un iesniedz to Valsts ieņēmumu dienestā. Ja fiziskā persona ir Valsts ieņēmumu dienesta elektroniskās deklarēšanas sistēmas lietotāja, iesniegumu var iesniegt, izmantojot Valsts ieņēmumu dienesta elektroniskās deklarēšanas sistēmu. Saskaņā ar Likuma 11.10 panta devīto daļu fiziskā persona samazinātās patentmaksas maksājumu veic vienotajā nodokļu kontā.  Fiziskā persona iesniegumu iesniedz un samazināto patentmaksu samaksā ne vēlāk kā septiņas darbdienas pirms konkrētā perioda (6 kalendāra mēnešiem vai kalendāra gada), kad paredzēts sākt samazinātās patentmaksas piemērošanu. Attiecīgi Valsts ieņēmumu dienests piecu darbdienu laikā pēc iesnieguma un samazinātās patentmaksas saņemšanas izvērtē iesniegumu un reģistrē fizisko personu par samazinātās patentmaksas maksātāju uz laikposmu, par kuru saņemta patentmaksa, vai pieņem lēmumu par atteikumu reģistrēt.  Ja Valsts ieņēmumu dienests pieņem lēmumu par atteikumu reģistrēt fizisko personu par samazinātās patentmaksas maksātāju, Valsts ieņēmumu dienests divu darbdienu laikā pēc iesnieguma izskatīšanas termiņa (piecas darba dienas) beigām atmaksā fiziskai personai samazināto patentmaksu, pārskaitot to uz iesniegumā norādīto norēķina kontu, kā arī paziņo par to fiziskai personai.  Saskaņā ar Likuma 11.10 panta otro daļu samazinātā patentmaksa nav atmaksājama, izņemot gadījumu, ja Valsts ieņēmumu dienests pieņem lēmumu par atteikumu reģistrēt fizisko personu kā samazinātās patentmaksas maksātāju.  Samazinātās patentmaksas maksātājs ir tiesīgs veikt saimniecisko darbību periodā par kuru veikta samazinātā patentmaksa un saimniecisko darbību var uzsākt ar attiecīgā ieraksta izdarīšanas dienu nodokļu maksātāju reģistrā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs fiziskās personas (vecuma pensiju saņēmējus un personas ar 1. un 2.grupas invaliditāti) - samazinātās patentmaksas maksātājus atbilstoši Likuma 11.10 pantam. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav ietekme uz administratīvo slogu, jo esošajiem samazinātās patentmaksas maksātājiem tiek saglabāta līdzšinējā kārtība samazinātās patentmaksas veikšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |
| --- | --- |
| **1. tabula**  **Tiesību akta projekta atbilstība ES tiesību aktiem** | |
| Attiecīgā ES tiesību akta datums, numurs un nosaukums | Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība, jo Noteikumu projekts ir saistīts ar Saeimas apstiprināto Likumu, paredzot, ka no 2021. gada 1. janvāra tiek saglabātas tikai samazinātās patentmaksas. Risinājums par patentmaksas atcelšanu un samazinātās patentmaksas saglabāšanu izriet no 2020. gada 2. septembra Ministru kabineta protokollēmuma Nr. 51 45.§ 2.2.5. uzdevuma. Saskaņā ar 2020. gada 2. septembra Ministru kabineta sēdē apstiprināto Informatīvo ziņojumu “Par nodokļu politikas attīstības virzieniem, valsts sociālās ilgtspējas un ekonomikas konkurētspējas veicināšanai” par minētajiem risinājumiem iepriekš ir bijušas sarunas un diskusijas vidēja termiņa valsts nodokļu politikas pamatnostādņuizstrādes ietvaros. |
| 2. | Sabiedrības līdzdalība projekta izstrādē | Vidēja termiņa valsts nodokļu politikas pamatnostādņuizstrādes ietvaros ir notikušas sanāksmes un diskusijas dažādos formātos, t.sk. ir iesaistītas uzņēmēju pārstāvošās institūcijas. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Valsts ieņēmumu dienesta esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretārs E.Valantis**